ai4bharat/Pralekha huggingface dataset:
ప్రధాన మంత్రి కార్యాలయం
మహమ్మారికి వ్యతిరేకంగా పోరులో మన స్నేహితులకు అవసరమైన సహాయం అందించడానికి భారతదేశం సిద్ధంగా ఉందన్న ప్రధానమంత్రి
మహమ్మారికి వ్యతిరేకంగా చేపడుతున్న పోరాటంలో మన స్నేహితులకు సాధ్యమైన ఏ సహాయం అందించడానికైనా భారతదేశం సిద్ధంగా ఉందని ప్రధానమంత్రి శ్రీ నరేంద్రమోదీ హామీ ఇచ్చారు.
ఇజ్రాయెల్ కు క్లోరోక్విన్ సరఫరా చేయాలని భారతదేశం తీసుకున్న నిర్ణయం పట్ల తన కృతజ్ఞతను వ్యక్తం చేస్తూ ఇజ్రాయెల్ ప్రధానమంత్రి బెంజమిన్ నెతన్యాహు చేసిన ట్వీట్ కు ప్రధానమంత్రి శ్రీ నరేంద్రమోదీ స్పందిస్తూ ఈ హామీ ఇచ్చారు.
ఈ సందర్భంగా ప్రధానమంత్రి మోదీ ట్వీట్ చేస్తూ, " ఈ మహమ్మారిని మనం కలిసి కట్టుగా తరిమి కొట్టాలి. మన స్నేహితులకు సాధ్యమైన ఏ సహాయం చేయడానికైనా భారతదేశం సిద్ధంగా ఉంది. ఇజ్రాయెల్ ప్రజల శ్రేయస్సు, మంచి ఆరోగ్యం కోసం ప్రార్ధిస్తున్నాము. " అని సమాధానం ఇచ్చారు.
సమాచార, ప్రసార మంత్రిత్వ శాఖ
చిత్రీకరణలకు సంబంధించి ఆదివారం జారీ చేసిన 'ప్రామాణిక కార్యాచరణ విధానాల'పై స్పష్టీకరణ
కరోనా వ్యాప్తి చెందకుండా చిత్రీకరణలు జరుపుకోవడానికి ఆదివారం నాడు కేంద్ర సమాచార, ప్రసార మంత్రిత్వ శాఖ జారీ చేసిన మార్గదర్శకాలు, ప్రామాణిక కార్యాచరణ విధానాలు  అన్ని రకాల చిత్రీకరణలు.. సినిమా, టెలివిజన్ షూటింగులు, వెబ్ సిరీస్లు, ఎలక్ట్రానిక్, చిత్రీకరణ మాధ్యమాల ద్వారా జరిపే అన్ని రకాల చిత్రీకరణలకు వర్తిస్తాయని స్పష్టం చేయడమైంది.
ఈ ప్రామాణిక కార్యాచరణ విధానాలను కేంద్ర సమాచార, ప్రసార మంత్రిత్వ శాఖ వెబ్సైట్లో ఈ క్రింది
https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf
(
ప్రధాన మంత్రి కార్యాలయం
మన పుస్తకాలయాలలో మౌలిక సదుపాయాల ను మెరుగు పరచడం పై శ్రద్ధ తీసుకోవడం అనేది గ్రంథ పఠనానికి ఉన్నప్రాముఖ్యం పట్ల చైతన్యాన్ని వ్యాప్తి చేస్తుంది: ప్రధాన మంత్రి
మన పుస్తకాలయాల లో మౌలిక సదుపాయాల ను మెరుగు పరచడం పైన మరియు సృజనాత్మకమైన రచన ను అభివృద్ధిపరచడం పైన శ్రద్ధ తీసుకోవడం అనేవి గ్రంథ పఠనానికి ఉన్న ప్రాముఖ్యం పట్ల చైతన్యాన్ని మరీ ముఖ్యం గా యువతీ యువకుల లో వ్యాప్తి చేస్తుంది అని ప్రధాన మంత్రి శ్రీ నరేంద్ర మోదీ అన్నారు.
గ్రంథాలయాల ఉత్సవం 2023 ను మాన్య రాష్ట్రపతి శ్రీమతి ద్రౌపది ముర్ము న్యూ ఢిల్లీ లో ఈ రోజు న ప్రారంభించినందుకు శ్రీ నరేంద్ర మోదీ సంతోషాన్ని వ్యక్తం చేశారు.
రాజా రాంమోహన్ రాయ్ లైబ్రరీ ఫౌండేశన్ ట్వీట్ కు ప్రధాన మంత్రి ప్రతిస్పందిస్తూ -
‘‘ఆ తరహా ప్రయాస లు పుస్తక పఠనానికి ఉన్న ప్రాముఖ్యం విషయం లో చైతన్యాన్ని, మరీ ముఖ్యం గా యువతీ యువకుల లో వ్యాప్తి చేయగలవు. మన గ్రంథాలయాల లో మౌలిక సదుపాయాల ను మెరుగు పరచడం పట్ల శ్రద్ధ ను తీసుకొంటూ ఉండడాన్ని మరియు సృజనశీల రచన కు ఊతాన్ని అందిస్తుండడాన్ని చూస్తే సంతోషం గా ఉంది.’’ అని ఒక ట్వీట్ లో పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఎగుమతులపై ఇండోనేషియా నిషేధించినప్పటికీ భారతదేశంలో ఎడిబుల్ ఆయిల్ సరఫరాకు ఇబ్బంది లేదు దేశంలో 20221-22 సంవత్సరానికి 126.10 ఎల్ఎంటీల సోయాబీన్ ఉత్పత్తి జరిగింది. గత సంవత్సరం ఉత్పత్తి అయిన 112 ఎల్ఎంటీ కంటే ఇది అధికం
అన్ని ప్రధాన ఉత్పత్తి రాష్ట్రాలలో ఆవాల విత్తనాలను 37% అధికంగా నాటడం జరిగింది
వంటనూనెల ధరలను కేంద్రం నిశితంగా గమనిస్తోంది. తద్వారా ధరల నియంత్రణకు ఎప్పటికప్పుడు తగిన చర్యలు తీసుకోవచ్చు
భారతదేశంలో అన్ని రకాల వంట నూనెల స్టాక్ అవసరమైన స్థాయిలోఉంది. పరిశ్రమ మూలాల ప్రకారం దేశంలోని అన్ని ఎడిబుల్ ఆయిల్ల ప్రస్తుత స్టాక్ సుమారు 21 ఎల్ఎంటీలు. మరియు సుమారు 12 ఎల్ఎంటీ స్టాక్ మే, 2022లో చేరే రవాణాలో ఉంది. అందువల్ల, ఎగుమతిపై ఇండోనేషియా నిషేధం కారణంగా దేశం లీన్ పీరియడ్ను కవర్ చేయడానికి ఇది సరిపోతుంది.
ఫిబ్రవరి 2022లో విడుదల చేసిన డిఏ&ఎఫ్డబ్ల్యూ రెండవ ముందస్తు అంచనా 20221-22 సంవత్సరానికి సోయాబీన్ ఉత్పత్తికి సంబంధించి 126.10 ఎల్ఎంటీ వద్ద చాలా సానుకూల చిత్రాన్ని చూపుతుంది, ఇది గత సంవత్సరం ఉత్పత్తి అయిన 112 ఎల్ఎంటీ కంటే ఎక్కువ. గత సంవత్సరంతో పోల్చితే రాజస్థాన్తో సహా అన్ని ప్రధాన ఉత్పత్తి రాష్ట్రాలలో ఆవాలు విత్తనాలను 37% ఎక్కువగా విత్తిన ఫలితంగా 2021-22 సీజన్లో ఉత్పత్తి 114 ఎల్ఎంటీకి పెరగవచ్చు.
ఆహార మరియు ప్రజాపంపిణీ శాఖ ధర మరియు లభ్యత పరిస్థితిని నిరంతరం పర్యవేక్షిస్తోంది. వినియోగదారులకు ఉపశమనం కలిగించేందుకు దేశీయ ఎడిబుల్ ఆయిల్ ధరలు మరియు ఎంఆర్పిలో మరింత తగ్గింపుపై చర్చించడానికి ప్రధాన ఎడిబుల్ ఆయిల్ ప్రాసెసింగ్ అసోసియేషన్లతో క్రమం తప్పకుండా సమావేశాలు నిర్వహిస్తోంది.
పామాయిల్  దిగుమతి చేసుకున్న మొత్తం వంట నూనెలలో దాదాపు 62% ఉంటుంది మరియు ప్రధానంగా ఇండోనేషియా మరియు మలేషియా నుండి దిగుమతి అవుతుంది, అయితే సోయాబీన్ నూనె  అర్జెంటీనా మరియు బ్రెజిల్ మరియు ఉక్రెయిన్, రష్యా నుండి సన్ఫ్లవర్ ఆయిల్  ప్రధానంగా దిగుమతి అవుతుంది.
ప్రపంచ ఉత్పత్తిలో కొరత మరియు ఎగుమతి చేసే దేశాలు ఎగుమతి పన్ను/లెవీలు పెరగడం వల్ల అంతర్జాతీయంగా ఎడిబుల్ ఆయిల్ ధరలు ఒత్తిడికి గురవుతున్నాయి. ప్రపంచంలో నూనె గింజల ఉత్పత్తిలో భారతదేశం ఒకటి మరియు వ్యవసాయ ఆర్థిక వ్యవస్థలో ఈ రంగం ముఖ్యమైన స్థానాన్ని ఆక్రమించింది.వ్యవసాయం మరియు రైతు సంక్షేమ శాఖ చేపట్టిన 2వ అడ్వాన్స్ అంచనాల ప్రకారం 2021-22 సంవత్సరంలో 37.14 మిలియన్ టన్నుల తొమ్మిది సాగు నూనె గింజల ఉత్పత్తిని అంచనా వేసింది.
ఎడిబుల్ ఆయిల్స్ ధరలపై రోజు వారీగా నిశితంగా నిఘా ఉంచడం జరుగుతుంది. తద్వారా ధరలు స్థిరంగా ఉండేలా మరియు వినియోగదారుల ప్రయోజనాలకు రక్షణ కల్పించడం కోసం ఎడిబుల్ ఆయిల్ ధరలపై చెక్ పెట్టేందుకు తగిన చర్యలు తీసుకోవచ్చు. సెక్రటరీ  అధ్యక్షతన వ్యవసాయ వస్తువులపై వారానికొకసారి నిర్వహించే ఇంటర్-మినిస్టీరియల్ కమిటీ రైతులు, పరిశ్రమలు మరియు వినియోగదారుల ప్రయోజనాలను దృష్టిలో ఉంచుకుని ఎడిబుల్ ఆయిల్తో సహా వ్యవసాయ వస్తువుల ధరలు మరియు లభ్యతను నిశితంగా పర్యవేక్షిస్తుంది. ఈ కమిటీ వారానికోసారి ధరల పరిస్థితిని సమీక్షిస్తుంది. దేశీయ ఉత్పత్తి, డిమాండ్, దేశీయ మరియు అంతర్జాతీయ ధరలు మరియు అంతర్జాతీయ వాణిజ్య పరిమాణాలపై ఆధారపడి ఆహార నూనెలు మరియు ఇతర ఆహార పదార్థాలకు సంబంధించి సంబంధిత చర్యలను పరిశీలిస్తుంది. ఎసెన్షియల్ కమోడిటీస్ యాక్ట్ కింద హోర్డింగ్ మరియు లాభదాయకతను నిరోధించడానికి కేంద్ర & రాష్ట్ర ప్రభుత్వాలు ప్రత్యేక బృందాలను కూడా ఏర్పాటు చేశాయి. అలాగే ఆకస్మిక తనిఖీల ద్వారా ఈ అంశాలను పర్యవేక్షిస్తూనే ఉంటాయి.
హోం మంత్రిత్వ శాఖ
తీవ్రవాద వ్యతిరేక చట్టం క్రింద నమోదైన కేసులు
భారత రాజ్యాంగం 7వ షెడ్యూలు ప్రకారం శాంతి భద్రతలు మరియు రక్షణ రాష్ట్రాలకు సంబంధించిన అంశాలు.
జాతీయ నేర చరిత్ర, నమోదు సంస్థ  కేంద్ర సంస్థ అయినప్పటికి ఆ సంస్థ నేరాలపై రాష్ట్రాలు మరియు కేంద్రపాలిత ప్రాంతాలు ఇచ్చిన నివేదికలను తన వార్షిక సంచిక "క్రైమ్స్ ఇన్ ఇండియా "లో ప్రచురిస్తుంది. 2018 సంవత్సరానికి సంబంధించిన ఇటీవలి ప్రచురణ ప్రకారం మొత్తం 922,901 మరియు 1182 కేసులు నమోదు కాగా 2016, 2017 మరియు 2018 సంవత్సరాల్లో దేశవ్యాప్తంగా మొత్తం 999,1554 మరియు 1421 మంది తీవ్రవాద వ్యతిరేక చట్టం, చట్ట వ్యతిరేక కార్యకలాపాల నియంత్రణ చట్టం 1967 క్రింద అరెస్ట్ అయ్యారు.
ఎన్సిఆర్బి అందుకున్న సమాచారం ప్రకారం 2016, 2017 మరియు 2018 సంవత్సరాల్లో దేశవ్యాప్తంగా తీవ్రవాద వ్యతిరేక చట్టం, చట్ట వ్యతిరేక కార్యకలాపాల నియంత్రణ చట్టం 1967 క్రింద మొత్తం 232,272 మరియు 317 కేసుల్లో రక్షణ సంస్థలు చార్జిషీట్లను నమోదు చేసాయి. 2017 మరియు 2018ల్లో 92 మరియు 52 చార్జిషీట్లు నమోదు కాగా తరువాతి రెండు సంవత్సరాల్లో వరుసగా 31 మరియు 10 చార్జిషీట్లు నమోదయ్యాయి.
ఈ సమాచారాన్ని కేంద్ర హోం శాఖ సహాయ మంత్రి శ్రీ జి. కిషన్ రెడ్డి ఈ రోజు రాజ్య సభలో వ్రాతపూర్వకంగా ఇచ్చిన సమాధానంలో వెల్లడించారు.
(Visitor Counter : 155
భూ శా స్త్ర మంత్రిత్వ శాఖ
భారతదేశ పరిశోధనా నౌక 'సాగర్ నిధి' - కొలంబో సెక్యూరిటీ కాన్క్లేవ్లో శాస్త్రవేత్తల తొలి ప్రయాణం
సముద్ర సహకారానికి సంబంధించిన హిందూ మహాసముద్ర ప్రాంతానికి చెందిన దేశాల మధ్య కుదిరిన కొలంబో సెక్యూరిటీ కాన్క్లేవ్  ఒప్పందంలో భాగంగా బంగ్లాదేశ్, మారిషస్ దేశాలకు చెందిన శాస్త్రవేత్తలు 2023 జూన్ 29న భారతదేశ పరిశోధన నౌక 'సాగర్ నిధి' లో ప్రయాణం ప్రారంభించారు. . దాదాపు 35 రోజుల పాటు సాగే ఉమ్మడి సముద్ర యాత్ర శాస్త్రవేత్తలు పాల్గొంటారు.
కేంద్ర భూ శాస్త్ర మంత్రిత్వ శాఖ ఆధ్వర్యంలో పనిచేస్తున్న ఇండియన్ నేషనల్ సెంటర్ ఫర్ ఓషన్ ఇన్ఫర్మేషన్ సర్వీసెస్  ఈ యాత్రని నిర్వహిస్తుంది. 2022 నవంబర్ లో గోవా, హైదరాబాద్లో జరిగిన తొలి సిఎస్సి ఓషనోగ్రాఫర్స్ అండ్ హైడ్రోగ్రాఫర్స్ సదస్సులో యాత్రకు సంబంధించి నిర్ణయం తీసుకున్నారు.
యాత్ర సమయంలో సముద్ర వాతావరణంలో మార్పులు,సముద్ర జలాల్లో చోటు చేసుకునే వైవిధ్యాన్ని అంచనా వేయడానికి శాస్త్రవేత్తలు పరిశోధనలు నిర్వహించి సమాచారాన్ని సేకరిస్తారు.
సాంస్కృతిక మంత్రిత్వ శాఖ
మే 27న హైదరాబాద్లో అంతర్జాతీయ యోగా దినోత్సవానికి 25 రోజుల సన్నాహక సమావేశంగా యోగా మహోత్సవ్ నిర్వహణ
ప్రజలు పెద్ద ఎత్తున పాల్గొని కార్యక్రమాన్ని విజయవంతం చేసి వారసత్వ సంపదగా వచ్చిన యోగా విశిష్టత తెలియజేయాలి..కేంద్ర మంత్రి శ్రీ కిషన్ రెడ్డి
అంతర్జాతీయ యోగా దినోత్సవానికి సన్నాహక సమావేశంగా మే 27న హైదరాబాద్లో ఈ నెల 27న పెద్ద ఎత్తున యోగా మహోత్సవ్ జరుగుతుంది. ఆయుష్ మంత్రిత్వ శాఖ పరిధిలో పనిచేస్తున్న మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగా ఆధ్వర్యంలో సికింద్రాబాద్లోని పరేడ్ గ్రౌండ్లో గొప్ప యోగా మహోత్సవ్ జరుగుతుంది. ఈ కార్యక్రమం మే 27వ తేదీ ఉదయం 5.30 గంటలకు జరుగుతుంది.
ఈరోజు హైదరాబాద్లో మీడియాతో మాట్లాడిన కేంద్ర పర్యాటక, సాంస్కృతిక శాఖ మంత్రి శ్రీ జి. కిషన్రెడ్డి కార్యక్రమం వివరాలు తెలిపారు. అంతర్జాతీయ యోగా దినోత్సవం సందర్భంగా జూన్ 21న ప్రజలు తమ దైనందిన జీవన విధానంలో యోగాను భాగంగా చేసుకునే విధంగా ప్రజలను ప్రోత్సహించేందుకు పలు కార్యక్రమాలు నిర్వహిస్తున్నట్లు తెలిపారు. దేశానికి వారసత్వ సంపదగా లభించిన యోగా విశిష్టత ప్రపంచానికి తెలియజేసే విధంగా కార్యక్రమాలు జరుగుతాయన్నారు. ప్రధానమంత్రి శ్రీ నరేంద్ర మోదీ చొరవతో 2014లో ఐక్యరాజ్యసమితి సర్వసభ్య సమావేశం జూన్ 21 ని అంతర్జాతీయ యోగా దినోత్సవం గా ప్రకటించిందన్నారు. ఐక్యరాజ్యసమితి తీసుకున్న నిర్ణయం ఒక ముఖ్యమైన మైలురాయి అని శ్రీ కిషన్ రెడ్డి పేర్కొన్నారు. యోగా సాధన అనేది ఇప్పటి వరకు చేపట్టిన అతిపెద్ద ప్రజారోగ్య కార్యక్రమం అని శ్రీ కిషన్ రెడ్డి వివరించారు.
కార్యక్రమంలో పాల్గోవాలని తెలంగాణ గవర్నర్ డాక్టర్ తమిళిసై సౌందరరాజన్, తెలంగాణ ముఖ్యమంత్రి, తెలంగాణ రాష్ట్ర ఆరోగ్య మరియు ఆర్థిక మంత్రి ని ఆహ్వానించామని శ్రీ కిషన్ రెడ్డి తెలియజేసారు. శ్రీ సర్బానంద సోనోవాల్. శ్రీ అనురాగ్ సింగ్ ఠాకూర్ సహా పలువురు కేంద్ర మంత్రులు. ‘యోగ్ మహోత్సవ్’ కార్యక్రమంలో పాల్గొంటారని భావిస్తున్నారు. పలు రంగాలకు చెందిన ప్రముఖులు, ప్రముఖ క్రీడాకారులు, కేంద్ర, రాష్ట్ర ప్రభుత్వాలకు చెందిన సీనియర్ అధికారులతో పాటు 20,000 మందికి పైగా యోగా ఔత్సాహికులు ఈ కార్యక్రమంలో పాల్గొనే అవకాశం ఉంది.
మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగా డైరెక్టర్ డాక్టర్ ఐవీ బసవరెడ్డి మాట్లాడుతూ వర్గాల సహకారంతో ఆయుష్ మంత్రిత్వ శాఖ దేశం 100 వేర్వేరు ప్రదేశాలలో యోగాను ప్రోత్సహించడానికి 100 రోజుల కౌంట్డౌన్ కార్యక్రమాన్ని ప్రారంభించిందని తెలిపారు. ఈ కార్యక్రమం మార్చి 13, 2023న ప్రారంభమైన కార్యక్రమం ఇప్పటికే కొనసాగుతోంది. కార్యక్రమంలో భాగంగా అంతర్జాతీయ యోగా దినోత్సవం 2023 నిర్వహణకు 100-రోజులు, 75-రోజులు, 50-రోజుల కార్యక్రమాలు ముందుగా న్యూ ఢిల్లీ, దిబ్రూగర్, జైపూర్లలో నిర్వహించారు.
జాతీయ, అంతర్జాతీయ స్థాయిలో అంతర్జాతీయ యోగా దినోత్సవం ఘనంగా జరుగుతోంది. ప్రతి సంవత్సరం నిర్వహిస్తున్న కార్యక్రమంలో ప్రజలు పెద్ద ఎత్తున ఉత్సాహంగా పాల్గొంటారు. ప్రపంచవ్యాప్తంగా యోగా సాధనను ప్రోత్సహించడంలో యోగా దినోత్సవం కీలకంగా మారింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 121.06 కోట్ల డోసులను అందించారు.
(రికవరీ రేటు 98.34% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 10,967 మంది కోలుకున్నారు. దీంతో, కోలుకున్నవారి మొత్తం సంఖ్య 3,39,88,797 కు పెరిగింది.
గత 24 గంటల్లో 8,318 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,07,019. ఇది 541 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.31% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 54 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 13 రోజులుగా 1% కన్నా తక్కువగా ఉంది.
ఇప్పటివరకు 63.82 కోట్ల కొవిడ్ పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
12 రాష్ట్రాలలో 249 ప్రాంతాలలో 111.125 ఎల్ఎంటీ సామర్థ్యం గల ఉక్కు గోదాములు నిర్మించనున్న భారత ఆహార సంస్థ
హబ్ అండ్ స్పోక్ నమూనాలో మొదటి దశలో 34.875 ఎల్ఎంటీ సామర్థ్యం గల ఉక్కు గోదాముల నిర్మాణం
ప్రభుత్వ ప్రైవేటు భాగస్వామ్యంతో దాదాపు 9236 కోట్ల ఖర్చుతో హబ్ అండ్ స్పోక్ నమూనాలో 12 రాష్ట్రాల్లో ఎంపిక చేసిన 249 ప్రాంతాలలో 111.125 ఎల్ఎంటీ సామర్థ్యం గల ఉక్కు గోదాములు నిర్మించాలని భారత ఆహార సంస్థ నిర్ణయించింది. రానున్న 3-4 సంవత్సరాల కాలంలో గోదాముల నిర్మాణం జరుగుతుంది.
ప్రాజెక్టు మొదటి దశలో 34.875 ఎల్ఎంటీ ఆహార ధాన్యాలు నిల్వ చేయగల సామర్థ్యం గల ఉక్కు గోదాముల నిర్మాణాన్ని హబ్ అండ్ స్పోక్ నమూనాలో 80 ప్రాంతాలలో చేపడతారు. వీటిలో 14 ప్రాంతాలలో 10.125 ఎల్ఎంటీ సామర్థ్యం గల ఉక్కు గోదాములను డీబీఎఫ్ఓటీ విధానంలో నిర్మిస్తారు. డీబీఎఫ్ఓఓ విధానంలో 66 ప్రాంతాలలో 24.75 ఎల్ఎంటీ సామర్థ్యం గల గోదాముల నిర్మాణాన్ని చేపడతారు. డీబీఎఫ్ఓఓ విధానంలో నిర్మాణాలు చేపట్టేందుకు ఆహ్వానించిన టెండర్లను 31.10.2022 తెరుస్తారు. డీబీఎఫ్ఓటీ విధానంలో నిర్మాణాలు చేపట్టేందుకు ఆహ్వానించిన టెండర్లను 10.08.2022 తెరిచి ఒక ప్రాజెక్టు నిర్మాణాన్ని ఒక సంస్థకు అప్పగించడం జరిగింది. మిగిలిన టెండర్లు వివిధ దశల్లో ఉన్నాయి. శాస్త్రీయ పద్ధతుల్లో ఆహారధాన్యాల రవాణా చేసి, నిల్వ చేసేందుకు గిడ్డంగుల్లో అధునాతన సౌకర్యాలు కల్పిస్తారు. దీనివల్ల ఆహార ధాన్యాలు ఎక్కువ కాలం దెబ్బ తినకుండా నిల్వ ఉంటాయి.
ఇప్పటికే ఆమోదించిన ప్రాజెక్టులో భాగంగా 31 ప్రాంతాలలో 17.75 ఎల్ఎంటీ సామర్థ్యం గల గోదాముల నిర్మాణం  పూర్తయింది. వీటిలో కార్యక్రమాలు కూడా ప్రారంభం అయ్యాయి. 31 ప్రాంతాల్లో చేపట్టిన 15.50 ఎల్ఎంటీ సామర్థ్యం గల గోదాముల నిర్మాణం వివిధ దశల్లో ఉంది.
గోదాముల నిర్మాణానికి అమలు చేస్తున్న డీబీఎఫ్ఓటీ  డీబీఎఫ్ఓఓ  విధానాల కింద ప్రైవేట్ సంస్థలు ఆధునిక గోదాములను నిర్మించి అంగీకరించిన కాలం వరకు నిర్వహణ బాధ్యత చేపడతాయి. ప్రభుత్వ ప్రైవేటు భాగస్వామ్యం  విధానంలో డీబీఎఫ్ఓటీ పద్దతిలో చేపట్టే గోదాముల నిర్మాణానికి అవసరమైన స్థలాన్ని భారత ఆహార సంస్థ సమకూరుస్తుంది. డీబీఎఫ్ఓఓ విధానంలో ప్రైవేట్ సంస్థలు అవసరమైన స్థలాన్ని సమకూర్చుకుని నిర్మాణం చేపడతాయి.
పంజాబ్,హర్యానా,ఉత్తర ప్రాదేశ్, మధ్యప్రదేశ్, గుజరాత్,రాజస్థాన్,మహారాష్ట్ర,బీహార్, పశ్చిమ బెంగాల్, జమ్మూ కాశ్మీర్ రాష్ట్రాల్లో 80 ప్రాంతాలలో గోదాములను 2,800 కోట్ల రూపాయల ఖర్చుతో చేపడతారు. సంబంధిత రాష్ట్రాలు, నీతి ఆయోగ్, ఆర్ధిక మంత్రిత్వ శాఖ,రైల్వే శాఖ, ఉక్కు మంత్రిత్వ శాఖలతో సంప్రదింపులు జరిపిన తరువాత స్థలాలను ఎంపిక చేయడం జరిగింది.
పంట పొలాలకు సమీపంలో నిర్మించే ఆధునిక గోదాములు కొనుగోలు కేంద్రాలుగా కూడా పనిచేస్తాయి. దీనివల్ల రైతులు ఎక్కువ దూరం ప్రయాణించకుండా పంటలను విక్రయించుకోవడానికి అవకాశం కలుగుతుంది. దీనివల్ల నిర్వహణ ఖర్చులు తగ్గుతాయి. యంత్రాలతో పనిచేసే గోదాముల్లో 24 గంటల సేపు కార్యకలాపాలు సాగుతాయి. దీనివల్ల వ్యవసాయ సరుకుల రాకపోకలు వేగంగా సాగుతాయి. అన్ని రంగాల్లో సామర్థ్యం పెరుగుతుంది. ఇంతేకాకుండా, సాధారణ గోదాములతో పోల్చి చూస్తే ఉక్కు గోదాముల నిర్మాణం కోసం అవసరమైన స్థలం 1/3 వరకు తగ్గుతుంది.
రక్షణ మంత్రిత్వ శాఖ
"మేక్ ఇన్ ఇండియా"కు అతిపెద్ద ప్రోత్సాహం; టి-90 యుద్ధ ట్యాంకుల కోసం 1512 మైన్ ప్లౌగ్ల తయారీకి 'బీఈఎంఎల్'తో రక్షణ మంత్రిత్వ శాఖ ఒప్పందం
'మేక్ ఇన్ ఇండియా' లక్ష్యంతో, రక్షణ శాఖ మంత్రి శ్రీ రాజ్నాథ్ సింగ్ ఆమోదంతో, భారత్ ఎర్త్ మూవర్స్ లిమిటెడ్ తో రక్షణ శాఖ సేకరణల విభాగం ఒప్పందం కుదుర్చుకుంది. టి-90 ఎస్/ఎస్కే యుద్ధ ట్యాంకుల కోసం 1512 మైన్ ప్లౌగ్ ల తయారీకి, రూ.557 కోట్ల అంచనా వ్యయంతో ఈ ఒప్పందం కుదిరింది. ఎంపీల తయారీలో కనీసం 50 శాతం దేశీయ ముడిసరుకు ఉండాలన్నది ఒప్పందంలో భాగం.
భారత టి-90 యుద్ధ ట్యాంకులకు ఈ మైన్ ప్లౌగ్లను అమరుస్తారు. మైన్స్ ఉన్న ప్రాంతాల్లో సంచరించేటప్పుడు, ట్యాంకుల గమనాన్ని ఇవి సులభతరం చేస్తాయి. యుద్ధ ట్యాంకుల మోహరింపులు అనేక రెట్లు పెరుగుతాయి. మైన్ల బారిన పడకుండా, శత్రు భూభాగం లోపలకు చొచ్చుకెళ్లి దాడులు జరిపే పరిధి మెరుగవుతుంది.
ఈ 1512 మైన్ ప్లౌగ్ల అమరిక 2027 నాటికి పూర్తి కావాలన్నది ప్రణాళిక. వీటి చేరికతో, భారత సైన్య యుద్ధ సామర్థ్యం మరింత మెరుగవుతుంది.
(Visitor Counter : 196
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సైబర్ సెక్యూరిటీ రంగం లో సహకారం అంశం పై భారతదేశానికి, మొరాకో కు మధ్య ఎంఒయు ను గురించి మంత్రివర్గం దృష్టి కి తీసుకురావడమైంది
సైబర్ సెక్యూరిటీ రంగం లో సహకారం అంశం పై భారతదేశానికి, మొరాకో కు మధ్య అవగాహనపూర్వక ఒప్పంద పత్రం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రిమండలి సమావేశం దృష్టి కి తీసుకు రావడమైంది. ఈ ఎంఒయు పై 2018వ సంవత్సరం సెప్టెంబర్ 25వ తేదీ నాడు సంతకాలయ్యాయి.
భారతదేశానికి, మొరాకో కు మధ్య భద్రతపరమైన ఘటనల గురించి ఆరా తీయడంలోను, వాటిని పరిష్కరించడంలోను మరియు వాటిని నివారించడంలోను సంబంధించిన జ్ఞానాన్ని, అనుభవాలను ఒక పక్షం మరొక పక్షానికి అందజేసుకోవడానికిగాను సన్నిహితం గా సహకరించుకోవడాన్ని ప్రోత్సహించాలన్నది ఈ ఎంఒయు ఉద్దేశం గా ఉంది. మొరాకో తో కలసి సంస్థాగతమైనటువంటి మరియు సామర్ధ్య నిర్మాణ పరమైనటువంటి చర్యలను చేపట్టడం ద్వారా ఈ ఎంఒయు ను అమలులోకి తీసుకువస్తే సైబర్ సెక్యూరిటీ రంగం లో గణనీయ స్థాయి ప్రయోజనాలు అందగలవు.
(
రహదారి రవాణా, హైవేల మంత్రిత్వ శాఖ
వాహన రిజిస్ట్రేషన్ ప్లేట్లు, అక్షరాల రంగులను స్పష్టంగా తెలియపరిచేందుకు రవాణా మంత్రిత్వ శాఖ నోటిఫికేషన్ జారీ
‘వివిధ రాష్ట్రాలు, కేంద్రపాలిత ప్రాంతాలకు వాహన రిజిస్ట్రేషన్ సంబంధిత
మార్క్ల కేటాయింపునకు సంబంధించిన సంగ్రహవలోకనం’ అనే అధ్యాయంలో ఉన్న క్రమరాహిత్యాలను సరిదిద్దేందుకు గాను కేంద్ర రోడ్డు రవాణా, రహదారుల మంత్రిత్వ శాఖ, ఈ నెల 14న ఎస్ఓ 2339 నోటిఫికేషన్ను జారీ చేసింది. ఇందులో పట్టిక రూపంలో వివిధ తరగతులు మరియు వాహన వర్గాలకు చెందిన బండ్లకు ఉండాల్సిన రిజిస్ట్రేషన్ ప్లేట్ల రంగు, అక్షరాల రంగులను స్పష్టంగా తెలియజేసింది. వాహన రిజిస్ట్రేషన్ ప్లేట్లు, ఆంగ్ల అక్షరాలు సంఖ్యల రంగుల విషయమై మరింత స్పష్టతను ఇచ్చేందుకు మాత్రమే తాజాగా ఈ నోటిఫికేషన్ను జారీ చేశారు. అంతేగాని రిజిస్ట్రేషన్ ప్లేట్ల విషయమై సరికొత్త నిబంధనలు ఏవీ ఇందులో సూచించబడలేదు. ఇంతకు ముందు, జూన్ 12వ తేదీ 1989లో
వెలువరించిన మోటారు వాహనాల చట్టం, 1988  లోని ఎస్.ఓ. 444  సెక్షన్ 41 లోని సబ్ సెక్షన్  కింద వివిధ రాష్ట్రాలు, కేంద్ర పాలిత ప్రాంతాలలో ఆయా వాహనాల రిజిస్ట్రేషన్కు వేర్వేరు గుర్తును మంత్రిత్వ శాఖ సూచించింది. ఆ తరువాత నవంబర్ 11, 1992న మంత్రిత్వ శాఖ విడుదల చేసిన ఎస్ఓ 827 నోటిఫికేషన్ ద్వారా వాహన ప్లేట్లపై ఉండే
ఆంగ్ల అక్షరాలు, అంకెలు మరియు వివిధ తరగతులు మరియు వాహనాలను సూచించేలా రిజిస్ట్రేషన్ ప్లేట్లకు రంగులను ఖరారు చేస్తూ కేంద్రం ఎస్.ఓ. 444  నోటిఫికేషన్ను సవరించింది. దీనికి తోడు రవాణా మంత్రిత్వ శాఖ
13/12/2001 నాటి జీఎస్ఆర్ 901  ద్వారా రవాణా, రవాణేతర వాహనాల
రిజిస్ట్రేషన్ ప్లేట్ యొక్క రంగును సూచించింది. అయితే ‘వివిధ రాష్ట్రాలు, కేంద్రపాలిత ప్రాంతాల వాహనాలపై రిజిస్ట్రేషన్ గుర్తులు ఒక సంగ్రహావలోకనం’ అనే అధ్యాయంలో జూన్ 12, 1989న ఎస్.ఓ. 444 ద్వారా చేసిన పలు సవరణలు కొన్నింటిని ఆయా ప్రాంతాలలో పరిగణనలోకి తీసుకోకుండా వదలి వేసినట్టుగా మంత్రిత్వ శాఖ దృష్టికి వచ్చింది. దీనివల్ల కొంత అస్పష్టతలు గుర్తించబడ్డాయి. దీంతో ఈ విషయమై మరింతగా స్పష్టతను ఇచ్చేందుకు గాను కేంద్ర ప్రభుత్వం తాజాగా ఈ నోటిఫికేషన్ జారీ చేసింది.
ఉప రాష్ట్రపతి సచివాలయం
రాజ్యసభకోసం కేటాయించిన స్థలం స్వాధీనానికి చర్యలు తీసుకోండి అధికారులకు ఉపరాష్ట్రపతి ఆదేశం
రాజ్యసభ సచివాలయంకోసం కేటాయించిన 8,700 చదరపు మీటర్ల స్థలాన్ని స్వాధీనం చేసుకోవడంలో జరుగుతున్న జాప్యంపట్ల రాజ్యసభ అధ్యక్షుడు ఎం. వెంకయ్యనాయుడు ఈ రోజు ఆందోళన వ్యక్తం చేశారు. న్యూఢిల్లీలోని ఆర్.కె. పురంలో,.. 2003లో ఈ స్థల కేటాయింపు జరిగింది.
రాజ్యసభ స్థలంపై తాజా పరిస్థితిని సమీక్షించేందుకు జరిగిన సమావేశంలో ఉపరాష్ట్రపతి పాల్గొన్నారు. రాజ్యసభ సచివాలయం, కేంద్ర గృహనిర్మాణ, పట్టణ వ్యవహారాల మంత్రిత్వ శాఖ, ఢిల్లీ పట్టణ షెల్టర్ ఇంప్రూవ్ మెంట్ బోర్డు, భూమి అభివృద్ధి కార్యాలయం సీనియర్ అధికారులు ఈ సమీక్షా సమావేశంలో పాల్గొన్నారు. కేటాయింపు జరిగిన స్థలానికి ఆక్రమణలనుంచి విముక్తి కలిగించేందుకు అధికారులు సత్వరం తగిన చర్యలను తీసుకోవాలని వెంకయ్యనాయుడు ఆదేశించారు.
రాజ్యసభ సచివాలయంకోసం మొత్తం 8,700 చదరపు మీటర్ల స్థలాన్నికేటాయించగా, అందులో దాదాపు 4,384.25 చదరపు మీటర్ల స్థలాన్ని మూడు ప్రభుత్వేతర సంస్థలతో సహా వివిధ రకాల సంస్థలు ఆక్రమించాయి. దాదాపు 1,193.54 చదరపు మీటర్ల స్థలంలో అక్రమంగా మురికివాడలు వెలిశాయి.
స్థలం స్వాధీనం చేసుకోవడంలో అసాధారణరీతిలో జాప్యం జరుగుతోందని, సుదీర్ఘకాలంగా మిగిలిన సమస్యలన్నింటినీ పరిష్కరించేందుకు తగిన చర్యలు తీసుకోవాలని, హైకోర్టులో పెండింగ్ లో ఉన్న సమస్యలను కూడా పరిష్కరించాలని రాజ్యసభ చైర్మన్ చెప్పారు.
స్థలం వ్యయంకింద, మురికివాడలు మరోచోటికి తరలించేందుకు రాజ్యసభకు కోటీ 25లక్షల రూపాయలు ఖర్చయిందని ఆయన అన్నారు. రాజ్యసభ టీవీ కోసం సంవత్సరానికి 30కోట్ల రూపాయలను అద్దెగా చెల్లించేవారమని, తాను ఈ విషయమై న్యూఢిల్లీ మున్సిపల్ కౌన్సిల్ తో సంప్రదించిన తర్వాత ఇపుడు అద్దె 15కోట్ల రూపాయలకు తగ్గిందని ప్రస్తుత పరిస్థితుల్లో 15కోట్ల రూపాయలు కూడా బరువేనని, ఇది నివారించదగిన ఆర్థిక భారమేనని ఆయన అన్నారు.
కేటాయించిన భూమిని అప్పగించిన పక్షంలో రాజ్యసభ టీవీకి, రాజ్యసభ సచివాలయం సిబ్బందికి నివాస గృహాల నిర్మాణాన్ని వెంటనే చేపట్టేందుకు అవకాశం ఉంటుందని, అప్పుడే ఖజానాకు ఖర్చు గణనీయంగా తగ్గుతుందని అవుతుందని రాజ్యసభ చైర్మన్ అభిప్రాయపడ్డారు.
స్థలానికి సంబంధించిన అన్ని సమస్యలనూ పరిష్కరించేందుకు సమగ్రమైన సమీక్ష నిర్వహించాలని, తగిన సమన్వయంతో పనిచేయాలని కేంద్ర గృహనిర్మాణ, పట్టణ వ్యవహారాల శాఖ కార్యదర్శిని రాజ్యసభ చైర్మన్ ఆదేశించారు. ఇందుకు సంబంధించిన చట్టపరమైన అడ్డంకులన్నింటినీ పరిష్కరించేందుకు చర్యలు తీసుకోవాలని వెంకయ్యనాయుడు ఆదేశించారు.
ప్రధాన మంత్రి కార్యాలయం
ప్రపంచ టాయిలెట్డే సందర్భంగా ప్రధాని సందేశం
ప్రపంచ టాయిలెట్ డే సందర్భంగా ప్రధానమంత్రి శ్రీ నరేంద్ర మోదీ సందేశం.....
“ ప్రపంచ టాయిలెట్ డే సందర్భంగా మనం మన దేశవ్యాప్తంగా పారిశుధ్య సౌకర్యాలను మెరుగుపరుచుకునేందుకు మన సంకల్పాన్ని పునరుద్ఘాటిద్దాం. దేశంలోని వివిధ ప్రాంతాలలో మరిన్ని టాయిలెట్లు నిర్మించేందుకు కృషి చేస్తున్న వ్యక్తులు , సంస్థలకు నా అభినందనలు. వారు అందిస్తున్న ఎనలేని సేవలు స్వచ్ఛభారత్ మిషన్ను మరింత వేగవంతం చేస్తాయి.”
(Visitor Counter : 32
రైల్వే మంత్రిత్వ శాఖ
భారతదేశం మరియు బంగ్లాదేశ్ మధ్య స్నేహ బంధం పునరుద్ధరణ
భారత రైల్వే మంత్రి శ్రీ అశ్విని వైష్ణవ్ మరియు బంగ్లాదేశ్ రైల్వే మంత్రి ఎం.డి. నూరుల్ ఇస్లాం సుజన్ మితాలి ఎక్స్ప్రెస్ను సంయుక్తంగా జెండా ఊపి ప్రారంభించారు
“ఈ స్నేహాన్ని పెంచడంలో, ఈ బంధాన్ని బలోపేతం చేయడంలో, ఈ సంబంధాన్ని మెరుగుపరచడంలో మితాలి ఎక్స్ప్రెస్ మరో మైలురాయి అవుతుంది”: శ్రీ అశ్విని వైష్ణవ్
మితాలి ఎక్స్ప్రెస్ సరిహద్దుకు ఇరువైపులా పర్యాటకం, ఆర్థిక కార్యకలాపాలను పెంచుతుంది
భారత్ మరియు బంగ్లాదేశ్ మధ్య రైలు ద్వారా ప్రజలకు కనెక్టివిటీని మరింత బలోపేతం చేయడానికి అనేక సమావేశాల తర్వాత, ఇటీవల పునరుద్ధరించబడిన హల్దిబారి-చిలహతి రైలు లింక్ ద్వారా కొత్త ప్యాసింజర్ రైలు సర్వీస్ మితాలి ఎక్స్ప్రెస్ను ప్రారంభించాలని భారత్ మరియు బంగ్లాదేశ్ ప్రభుత్వాలు నిర్ణయించాయి. న్యూ జల్పైగురి  - ఢాకా  మధ్య మూడవ ప్యాసింజర్ రైలు సర్వీస్ను 2021 మార్చి 27న ఇద్దరు ప్రధానమంత్రులు వర్చువల్గా ప్రారంభించారు. గౌరవనీయులైన రైల్వే మంత్రి శ్రీ అశ్విని వైష్ణవ్ బంగ్లాదేశ్ రైల్వే మంత్రి ఎండీ నూరుల్ ఇస్లాం సుజన్ లు రైల్ భవన్, న్యూఢిల్లీ నుండి ఈరోజు  వర్చువల్గా ప్రారంభించారు. గతంలో కోవిడ్ మహమ్మారి పరిమితుల కారణంగా ఈ రైలును ప్రారంభించలేదు.
ఈ సందర్భంగా శ్రీ అశ్విని వైష్ణవ్ మాట్లాడుతూ.. ఈ స్నేహబంధాన్ని పెంచడంలో, బంధాన్ని బలోపేతం చేయడంలో, బంధాన్ని మరింత మెరుగుపరచుకోవడంలో మితాలి ఎక్స్ప్రెస్ మరో మైలురాయిగా నిలుస్తుందని అన్నారు. రెండు దేశాల మధ్య స్నేహపూర్వక సంబంధం వేగవంతం చేయబడింది. రెండు రైల్వేల మధ్య చాలా సహకార ప్రయత్నాలు జరిగాయి. ఇది చాలా అనుకూలమైన క్షణం; రెండు దేశాల మధ్య మన సంబంధాన్ని సుస్థిరం చేసుకోవడానికి మనం పెద్ద అడుగులు వేయాల్సిన తరుణం" అని తెలిపారు.
మితాలి ఎక్స్ప్రెస్ రైలు వారానికోసారి నడుస్తుంది  మరియు న్యూ జల్పైగురి నుండి ఢాకా వరకు 595 కి.మీల దూరాన్ని కవర్ చేస్తుంది . ఇండియన్ రైల్వేస్ ఎల్హెచ్బి కోచ్  4 ఫస్ట్ ఏసీ, 4 ఏసీ చైర్ కార్ మరియు 2 పవర్ కార్లను కలిగి ఉంటుంది. ఇందులో ఏసీ ఫస్ట్  స్లీపర్, ఏసీ ఫస్ట్  సీటు మరియు ఏసీ చైర్ కార్ వంటి మూడు తరగతులు ఉంటాయి. వాటి ధర వరుసగా యూఎస్డి 44, యూఎస్డి 33 మరియు యూఎస్డి 22 ఉంటుంది.
అదనపు కొత్త ప్యాసింజర్ సర్వీస్ మితాలి ఎక్స్ప్రెస్ బంగ్లాదేశ్ను ఉత్తర బెంగాల్తో పాటు భారతదేశంలోని ఈశాన్య ప్రాంతాన్ని కలుపుతున్నందున రెండు దేశాల పర్యాటకానికి ప్రోత్సాహాన్ని ఇస్తుంది. ఈ రైలు ద్వారా బంగ్లాదేశ్ పౌరులకు నేపాల్ యాక్సెస్ను కూడా అందిస్తుంది.
ఈ కొత్త రైలు ప్రస్తుతం ఉన్న రెండు ప్యాసింజర్ రైలు సర్వీసులకు అదనంగా ఉంది. అవి కోల్కతా-ఢాకా-కోల్కతా మైత్రీ ఎక్స్ప్రెస్  మరియు కోల్కతా-ఖుల్నా-కోల్కతా బంధన్ ఎక్స్ప్రెస్  కోవిడ్ మహమ్మారి పరిమితుల కారణంగా నిలిపివేయబడిన పై రెండు రైళ్ల సర్వీసులు 29 మే, 2022 నుండి పునరుద్దరించబడ్డాయి.
మితాలి ఎక్స్ప్రెస్ టైమ్ టేబుల్:
|
|
13132 న్యూ జల్పాయిగురి-
ఢాకా కంటోన్మెంట్
మితాలి ఎక్స్ ప్రెస్ 
|
|
స్టేషన్
|
|
13131 ఢాకా కంటోన్మెంట్- న్యూ జల్పాయిగురి మితాలి ఎక్స్ప్రెస్ 
|
|
రాక
|
|
నిష్క్రమణ
|
|
|
|
రాక
|
|
నిష్క్రమణ
|
|
….
|
|
11.45 
|
|
న్యూ జల్పాయిగురి
|
|
07.15 
|
|
…..
|
|
12.55 
|
|
13.05 
|
|
హల్దిబారి
|
|
06.00 
|
|
06.05 
|
|
13.55 
|
|
14.25 
|
|
చిలహటి
|
|
05.45 
|
|
06.15 
|
|
22.30 
|
|
……
|
|
కంటోన్మెంట్
|
|
……
|
|
21.50 
|
|
ఫ్రీక్వెన్సీ
|
|
న్యూ జల్పాయిగురి
|
|
ఆదివారం & బుధవారం
|
|
ఢాకా కంటోన్మెంట్
|
|
సోమవారం & గురువారం
చట్ట, న్యాయ మంత్రిత్వ శాఖ
2022 ప్రారంభం నుంచి సెప్టెంబర్ 9 వరకు వివిధ హైకోర్టుల్లో రికార్డు స్థాయిలో 165 మంది న్యాయమూర్తులను కేంద్ర ప్రభుత్వం నియమించింది, ఇప్పటివరకు ఒక క్యాలెండర్ సంవత్సరంలో ఇదే అత్యధికం
హైకోర్టు న్యాయమూర్తులుగా నియమించడానికి ఇటీవల సిఫార్సు చేసిన 20 పేర్లను సుప్రీంకోర్టు కొలీజియంకు కేంద్ర ప్రభుత్వం తిరిగి పంపిందని రాజ్యసభలో అడిగిన ఒక ప్రశ్నకు కేంద్ర న్యాయ శాఖ మంత్రి శ్రీ కిరెన్ రిజిజు ఇవాళ లిఖితపూర్వకంగా సమాధానం ఇచ్చారు. 09.12.2022 నాటికి, మంజూరైన 1108 మంది న్యాయమూర్తుల సంఖ్యలో 777 మంది న్యాయమూర్తులు హైకోర్టుల్లో పని చేస్తున్నారు. 331  న్యాయమూర్తుల ఖాళీలను భర్తీ చేయవలసి ఉంది. 331 ఖాళీలకు గాను హైకోర్టులు పంపిన 147 ప్రతిపాదనలు ప్రస్తుతం కేంద్ర ప్రభుత్వం, సుప్రీంకోర్టు కొలీజియం వద్ద వివిధ దశల్లో ఉన్నాయి. హైకోర్టుల్లో 184 ఖాళీలకు సంబంధించి హైకోర్టు కొలీజియంల నుంచి మరిన్ని సిఫార్సులు అందాల్సి ఉంది. 2022 సంవత్సరంలో 09.12.2022 వరకు, కేంద్ర ప్రభుత్వం వివిధ హైకోర్టుల్లో రికార్డు స్థాయిలో 165 మంది న్యాయమూర్తులను నియమించింది. ఇప్పటివరకు ఒక క్యాలెండర్ సంవత్సరంలో ఇదే అత్యధికం.
రాజ్యాంగ  చట్టం 2014, జాతీయ న్యాయ నియామకాల కమిషన్ చట్టం 2014 రాజ్యాంగ విరుద్ధమైనవి 13.04.2015 నుంచి చెల్లవంటూ 16.12.2015 నాటి తీర్పులో ఉంది. రాజ్యాంగం  చట్టం 2014 అమలుకు ముందు ఉన్న కొలీజియం వ్యవస్థ అమలులో ఉన్నట్లు ప్రకటించడం జరిగింది. ఉన్నత న్యాయవ్యవస్థలో నియామకాలన్నీ ప్రస్తుతమున్న ఎంవోపీ ప్రకారం జరుగుతున్నాయి.